એમ તો આપણાં દેશમાં આપણી જ સંસ્કૃતિ અને વારસાને પૌરાણિક કહી હડધૂત કરવામાં કોઈ કચાસ બાકી નથી રખાતી. તે પછી ભગવાન રામ હોય કે તેમના દ્વારા નિર્મિત રામ સેતુ હોય. તમામ આવી કિવદંતીઓ અને કથાઓને પૌરાણિક તથા માન્યતાઓ કહી નકારી દેવામાં આવે છે. તેવી જ રીતે આજની પેઢી કદાચ એમ પણ માનવા તૈયાર નથી કે આ દેશમાં ક્યારેક ભગવાન રામ કે પછી ભગવાન કૃષ્ણે જન્મ લીધો હતો. જોકે વારાણસી ખાતે આવેલ વેદિક શોધ સંસ્થાનમના સ્વામી જ્ઞાનાનંદ સરસ્વતીએ થોડાંક વર્ષ અગાઉ કાળ ગણના અને પોતાના શોધ દ્વારા પૌરાણિક માન્યતાઓને સાવ ઠુકરાવનારાઓ સામે પડકાર ફેંક્યો હતો.